《客次狂吟》
宋代·董嗣杲

野服支离号散仙，望晴閒倚柁楼前。
江山风月多寻酒，芦荻汀洲几泊船。
水路愁疑孤障雁，野庐清隔雨溪烟。
来春不负筇枝去，杨柳桥西听管弦。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。